Public procurement notice: Contract Award Notice
Published: 2024-11-25
Buyer: Valtiokonttori
Country: FI
Region: FI1B1
Contract type: Services
Procedure: Open procedure
CPV classification: 48000000 | 79000000 | 79710000: Security services | 85100000: Health services | 85140000: Miscellaneous health services
Award criteria: price, quality

Technical requirements: PUITEJÄRJESTELYN KOHDE

Puitejärjestelyn kohteena on matkahätä- ja matkustusturvallisuuspalveluiden hankinta tarjouspyynnössä ja sen liitteissä määritellyn mukaisesti. 

Matkahätäpalvelun tarkoituksena on tarjota ympärivuorokautista tuki- ja neuvontapalvelua tarjouspyynnössä tarkemmin määritellyille palvelun käyttäjäryhmille. Matkahätäpalvelu tarjoaa sairaanhoitoa koskevaa neuvontaa ja sen kautta ohjataan valtion matkavahinkoturvan piiriin kuuluva henkilö tarvitsemaansa hoitoon mahdollisimman nopeasti. Yli kolme kuukautta ulkomailla oleskeleville sekä heidän mukanaan seuraaville perheenjäsenilleen palveluntuottaja järjestää tarvittaessa myös terveydenhoitopalvelut tarkoituksenmukaisella tavalla. Palveluun sisältyy muun ohella hoitolaitoshaun sisältävä mobiilisovellus matkustajille.

Matkustusturvallisuuspalveluiden tarkoituksena on tiedon tarjoaminen asiakkaalle ja matkustajalle matkustukseen liittyvien riskien ennakoimiseksi ja vähentämiseksi. Palvelun tarkoituksena on myös, että sen kautta matkustajaa avustetaan kaikissa matkustuksen uhka- ja kriisitilanteissa. Lisäksi palvelun avulla asiakkaalla on mahdollista seurata matkustajatietoja matkakohteittain sekä saada neuvontaa ja apua poikkeustilanteissa. Palveluun sisältyy muun ohella mobiilisovellus ja palveluportaali. 

Hankinnan kohde on kuvattu tarkemmin tarjouspyynnössä ja sen liitteissä, erityisesti liitteessä 1 ''Hankinnan kohteen kuvaus'' ja liitteessä 1.1 Vähimmäisvaatimukset.

LISÄTIEDOT HANKINNAN TOTEUTUKSESTA

Hankinta on päätetty toteuttaa yhtenä puitejärjestelynä. Valtiokonttori (VK) toimii tässä hankinnassa puitesopimuksen sopimusosapuolena ja edustamiensa asiakkaiden yhteistyön koordinoijana. Valtiokonttorin edustamat asiakkaat liittyvät Valtiokonttorin puitesopimukseen erillisellä liityntäsopimuksella matkustusturvallisuuspalveluiden osalta (VK:n ja käyttäjäorganisaation välinen sopimus).

Matkahätäpalvelut hankitaan Valtiokonttorin toimesta puitesopimuksen mukaisesti.

Valtiokonttori ei tule itse käyttämään puitejärjestelyn mukaisia matkustusturvallisuuspalveluita, vaan tarjouspyynnön liitteessä B mainitut Valtiokonttorin asiakkaat tulevat tekemään matkustusturvallisuuspalveluista puitesopimuksen mukaisen hankintasopimuksen, jossa sovitaan asiakaskohtaiset yksityiskohdat (ks. puitesopimuksen kappale 6.3). 

SOPIMUSKAUSI

Sopimuskausi on kaksi (2) vuotta ja kolme (3) kuukautta. Hankintayksiköllä on oikeus jatkaa puitesopimuksen voimassaoloa enintään kahdella (2) enintään yhden (1) vuoden mittaisella optiokaudella puitesopimuksen ehdoin. Ks. myös tarjouspyynnön liitteenä A olevan puitesopimuksen luku 6.

Matkustusturvallisuuspalveluiden osalta asiakkaiden hankintasopimukset voivat olla voimassa enintään puitesopimuksen päättymiseen saakka. Ks. myös tarjouspyynnön liitteenä A olevan puitesopimuksen kohta 6.4.

 PUITEJÄRJESTELYN LAAJUUS

Arvio matkahätäpalvelun kautta käsiteltävien tapausten lukumäärästä sopimuskaudella (sisältäen optiokauden) on 1 900 - 2 200 eri tapausta. 

Arvio matkustusturvallisuuspalveluiden piiriin kuuluvista palvelun käyttäjistä vuositasolla on 3 100 - 3 565 sopimuskaudella (sisältäen optiokauden). Matkaturvallisuuspalvelut koskevat tarjouspyynnön liitteellä B listattujen puitesopimukseen liittyneiden Asiakkaiden matkustajia. Tarjouspyynnön liitteellä 1 ''Hankinnan kohteen kuvaus'' on annettu arviot Asiakkaiden vuosittaisista matkustajamääristä ja lisätietoja pääsiallisista matkakohteista.

Ennakoidut arviot ovat sitoumuksettomia arvioita. 

Valtion talousarvio, yleinen turvallisuustilanne ja Suomen Nato-jäsenyys sekä mahdolliset pandemiat tai epidemiat aiheuttavat epävarmuutta hankinnan laajuuden arvioinnille.
Toimittajan tulee tunnistaa toimintaansa liittyvät kansainväliset henkilötietojen siirrot ETA-alueen ulkopuolelle ja niihin käytettävät siirtoperusteet.

Henkilötietoja voidaan siirtää ETA-alueen ulkopuolelle seuraavilla siirtoperusteilla: 
- Euroopan komission päätös Yhdysvaltojen tietosuojan riittävästä tasosta 10.7.2023 
- Tietosuoja-asetus (Euroopan parlamentin ja neuvoston asetus (EU) 2016/679, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) 49 art. (1) a: rekisteröidyn suostumus
- Tietosuoja-asetus 49 art. (1) f: rekisteröidyn elintärkeiden etujen suojaaminen
Ks. tarjousten vertailusta tarjouspyynnön kohta ''Päätöksenteon perusteet''.


Winner: Ilmatieteen laitos
Number of bids: 1